[{"text_idx": "#000000", "text": "Digwyddiad Ymchwil Myfyrwyr cyn y Gynhadledd"}, {"text_idx": "#000004", "text": "Mae'r myfyrwyr wedi bod wrthi fel lladd nadroedd yn casglu rhoddion gan fusnesau lleol, yn ogystal a\u0302 staff y Brifysgol a myfyrwyr a'r cyhoedd. Bu gwesteion pwysig yn ymweld a\u0302'r ddau safle ac roeddent yn awyddus i gyfrannu at yr achos."}, {"text_idx": "#000005", "text": "Ymwelodd Maer Wrecsam, y Maer Andy Williams, a\u0302 safle Wrecsam a chwrdd a\u0302 myfyrwyr a darlithwyr i siarad a\u0302 nhw am yr ymgyrch anrhegion i gleifion a'r wardiau y byddant yn cyflwyno'r rhoddion iddynt."}, {"text_idx": "#000008", "text": "\"Hoffwn ddiolch i Amy Hughes a thi\u0302m Cymdeithas Nyrsio Prifysgol Bangor am eu caredigrwydd a'u gwaith caled wrth drefnu'r digwyddiad arbennig hwn.\""}, {"text_idx": "#000009", "text": "Dywedodd Amy Hughes, trefnydd arweiniol safle Bangor \"Nid yn unig ydym yn gobeithio taro'r targed o 200 o flychau, rydym yn anelu at fynd yn uwch a thu hwnt! Cawsom ymateb aruthrol gan fusnesau lleol, y myfyrwyr a'r cyhoedd. Mawr yw ein diolch i bawb am sicrhau llwyddiant yr ymgyrch. Rydych chi i gyd wedi bod yn rhyfeddol!\""}, {"text_idx": "#000010", "text": "Mae'r myfyrwyr ar bob lefel a phob disgyblaeth yn helpu gyda'r casgliad er mai Cymdeithas Nyrsio Bangor yw'r prif drefnydd."}, {"text_idx": "#000012", "text": "\"Rydyn ni'n rhoi'r bocsys sy'n llawn o bethau da, gan gynnwys deunyddiau ymolchi, posau, gemau a dilladach megis sanau a sliperi, ynghyd a\u0302 chardiau Nadolig dwyieithog mewn llawysgrifen, i gleifion ar wardiau adferiad ac iechyd meddwl pobl hy\u0302n ar 19 Rhagfyr."}, {"text_idx": "#000013", "text": "Mae angen rhoddion arnom o hyd! \""}, {"text_idx": "#000015", "text": "Dyddiad cyhoeddi: 12 Rhagfyr 2018"}]